Diari Oficial de la Generalitat Valenciana


Sumari del DOGV 4646, del 09-12-2003 (2003/12824)

RESOLUCIÓ de 2 de desembre de 2003, conjunta de la directora general de Justícia i el director general de l'Escola Valenciana d'Estudis per a la Salut, per la qual es convoquen els cursos de capacitació específica dirigits al cos de metges forenses destinats a la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4646

Data del DOGV
:   09-12-2003

Secció del DOGV
:   II. AUTORITATS I PERSONAL - D) CURSOS DE FORMACIÓ

Número del document
:   2003/12994


Data del document
:   02-12-2003

Organisme emissor
:   Conselleria de Sanitat

Tipus de document
:   Resolució

Descriptors 

:   * reciclatge professional
    * formació en el lloc de treball
    * medicina forense
    * metge
    * concurs administratiu

RESOLUCIÓ de 2 de desembre de 2003, conjunta de la directora general de Justícia i el director general de l'Escola Valenciana d'Estudis per a la Salut, per la qual es convoquen els cursos de capacitació específica dirigits al cos de metges forenses destinats a la Comunitat Valenciana. [2003/X12966]
  
Les conselleries de Sanitat i Justícia i Administracions Públiques van formalitzar un marc de col·laboració en matèria de formació, que es va materialitzar en l'Orde conjunta de 20 de setembre de 2001, sobre capacitació específica dels metges forenses a la Comunitat Valenciana, publicada en el DOGV número 4.101, de 5 d'octubre de 2001.
  
En el seu apartat primer s'establix que la present orde té per objecte regular el procés de capacitació específica dels metges forenses, mitjançant l'adquisició de coneixements en les àrees temàtiques de histopatologia, tècniques de radiodiagnòstic, psiquiatria, hemogenètica, toxicologia i traumatologia, i que per als següents anys de vigència es podran establir altres àrees temàtiques.
  
L'apartat cinqué disposa que la convocatòria dels cursos es realitzarà conjuntament per l'Escola Valenciana d'Estudis per a la Salut i la Direcció General de Justícia, i es determinarà el nombre de places que s'oferixen durant el període 2001-2004, estos dos inclusivament.
  
En virtut de l'anterior, per Resolució conjunta del director general de Justícia i la directora de l'Escola Valenciana d'Estudis per a la Salut, de 5 d'octubre de 2001, es van convocar els cursos de capacitació específica dirigits al cos de metges forenses destinats a la Comunitat Valenciana, per a la seua execució l'any 2001/2002, publicada en el DOGV número 4.112, de 23 d'octubre de 2001.
  
Així mateix, per Resolució conjunta del director general de Justícia i la directora general per a la Prestació Assistencial, de 24 de juny de 2002, es van convocar els cursos de capacitació específica dirigits al cos de metges forenses destinats a la Comunitat Valenciana, per a la seua execució l'any 2002/2003, publicada en el DOGV número 4.286 de 5 de juliol de 2002.
  
Per tant, cal en este moment convocar els cursos de capacitació específica que s'executaran durant l'any 2003/2004.
  
Per tot allò que s'ha exposat, resolem:
  
Primer
  
Convocar la capacitació específica dels metges forenses, que s'executarà l'any 2003/2004, composta per la relació de cursos que es relacionen en l'annex I de la present resolució.
  
Segon
  
Els cursos tindran una duració de 300 hores, que es distribuiran de la forma següent:
  
- Formació teòrica, (60 hores), a càrrec de l'EVES.
  
- Formació pràctica, (240 hores), que es realitzarà als hospitals i centres de Salut de la xarxa pública de la Conselleria de Sanitat i de les diputacions provincials, i als laboratoris dels instituts de Medicina Legal. El seguiment i control de dites pràctiques es realitzaran pels respectius directors dels instituts de Medicina Legal.
  
Tercer
  
La formació teòrica es finançarà per l'EVES, a càrrec de l'aplicació pressupostària 12.39.04.125.33.
  
Quart
  
Podran sol·licitar la participació dels cursos de capacitació específica, els metges forenses destinats a la Comunitat Valenciana.
  
Els sol·licitants hauran de trobar-se en situació de servici actiu, en la data de presentació de sol·licituds.
  
La realització del curs per part del personal admés, i prioritzat pels respectius directors dels instituts de Medicina Legal, quedarà condicionat al fet que estiguen prestant servicis en les dates de realització del curs.
  
Els interessats podran sol·licitar únicament la participació en la formació teòrica de cada u dels cursos i, en este cas, hauran de reunir igualment els requisits establits en els paràgrafs anteriors.
  
Cinqué
  
Les instàncies, complimentades conforme a l'annex II de la present Resolució, hauran de presentar-se en el termini de deu dies hàbils, comptadors a partir del dia següent al de la seua publicació en el DOGV, mitjançant fax dirigit a la Direcció General de Justícia, Nombre 87.385.56.28
  
Sisé
  
La Direcció General de Justícia realitzarà la selecció dels sol·licitants, diferenciant la selecció en la capacitació específica (que comprén la formació teòrica i pràctica), de la formació teòrica, d'acord amb els principis d'igualtat, mèrit i capacitat.
  
L'orde de preferència, en els criteris de selecció, serà el següent:
  
- Funcionaris titulars respecte als interins.
  
- Relació del curs amb el lloc de treball i el servici a què estiga adscrit el sol·licitant.
  
- Antiguitat.
  
Quedaran exclosos de la formació pràctica els sol·licitants que hagueren realitzat dita formació en qualsevol de les àrees temàtiques corresponents a les convocatòries 2001/2002 i 2002/2003.
  
Pel que fa a la formació teòrica, només podran realitzar un màxim de dos cursos dels compresos en la present Convocatòria.
  
Seté
  
Als sol·licitants seleccionats se'ls notificarà la seua admissió amb una antelació mínima de deu dies a la data d'inici, a través de les direccions dels respectius instituts de Medicina Legal.
  
Els qui havent sigut seleccionats renunciaren al curs per causa justificada, hauran de comunicar-ho a la Direcció General de Justícia, a través de les direccions dels instituts de Medicina Legal.
  
El sol·licitant seleccionat que renuncie al curs sense causa justificada, o encara sent justificada no ho comunique en el termini de cinc dies anteriors a l'inici del curs, quedarà exclòs de participar en qualsevol altre curs de capacitació específica.
  
Vuité
  
Els títols acreditatius de la capacitació, en les diferents àrees, seran expedits conjuntament per la directora general de Justícia i el director general de l'Escola Valenciana d'Estudis per a la Salut.
  
Igualment, s'expediran títols acreditatius als participants exclusivament de la formació teòrica.
  
Les faltes d'assistència superiors al 15% de la duració del curs, exclouran l'expedició del corresponent certificat acreditatiu.
  
Nové
  
La directora general de Justícia, i el director general de l'Escola Valenciana d'Estudis per a la Salut, podran dictar les disposicions que calguen per al desenvolupament d'esta resolució; així mateix, estaran facultats per a modificar el contingut de les activitats formatives o desconvocar-les en el cas de no existir prou demanda per a la seua realització o quan raons d'índole tècnica així ho aconsellen.
  
València, 2 de desembre de 2003.- La directora general de Justícia: Patrícia Montagud Alario.
  
 El director general de l'Escola Valenciana d'Estudis per a la Salut: Rafael Peset Pérez.
  
ANNEX I
  
Codi CE1. CAPACITACIÓ EN TRAUMATOLOGIA FORENSE
  
OBJECTIUS: aprofundir en la capacitació específica en traumatologia forense.
  
FORMACIÓ TEÒRICA: - Localitat: VALÈNCIA
  
- Nombre d'hores: 60
  
- Nombre d'assistents: 20
  
FORMACIÓ PRÀCTICA: - Nombre d'hores: 240
  
- Nombre de places: 2 IMLV
  
2 IMLC
  
1 IMLA
  
Codi CE2. CAPACITACIÓ EN GENÈTICA FORENSE
  
OBJECTIUS: aprofundir en la capacitació específica en genètica forense.
  
FORMACIÓ TEÒRICA: - Localitat: VALÈNCIA
  
- Nombre d'hores: 60
  
- Nombre d'assistents: 20
  
FORMACIÓ PRÀCTICA: - Nombre d'hores: 240
  
- Nombre de places: 2 IMLV
  
1 IMLA
  
Codi CE3. CAPACITACIÓ EN HISTOPATOLOGIA FORENSE
  
OBJECTIUS: aprofundir en la capacitació específica en histopatologia forense.
  
FORMACIÓ TEÒRICA: - Localitat: ALACANT
  
- Nombre d'hores: 60
  
- Nombre d'assistents: 20
  
FORMACIÓ PRÀCTICA: - Nombre d'hores: 240
  
- Nombre de places: 3 IMLA
  
Codi CE4. CAPACITACIÓ EN PSIQUIATRIA FORENSE
  
OBJECTIUS: aprofundir en la capacitació específica en psiquiatria forense.
  
FORMACIÓ TEÒRICA: - Localitat: VALÈNCIA
  
- Nombre d'hores: 60
  
- Nombre d'assistents: 20
  
FORMACIÓ PRÀCTICA: - Nombre d'hores: 240
  
- Nombre de places: 2 IMLV
  
2 IMLC
  
Codi CE5. CAPACITACIÓ EN RADIOLOGIA FORENSE
  
OBJECTIUS: aprofundir en la capacitació específica en radiologia forense.
  
FORMACIÓ TEÒRICA: - Localitat: ALACANT
  
- Nombre d'hores: 60
  
- Nombre d'assistents: 20
  
FORMACIÓ PRÀCTICA: - Nombre d'hores: 240
  
- Nombre de places: 2 IMLA
  
Codi CE6. CAPACITACIÓ EN TOXICOLOGIA FORENSE
  
OBJECTIUS: aprofundir en la capacitació específica en toxicologia forense.
  
FORMACIÓ TEÒRICA: - Localitat: VALÈNCIA
  
- Nombre d'hores: 60
  
- Nombre d'assistents: 20
  
FORMACIÓ PRÀCTICA: - Nombre d'hores: 240